Читање непознатог текста

Највећа је жалост за братом

Сунце зађе за Невен за гору,  
Јунаци се из мора извозе,  
Бројила и млада Ђурђевица,  
Све јунаке на број набројила,  
До три њена добра не наброји:  
Прво добро Ђурђа господара,  
Друго добро ручнога ђевера,  
Треће добро брата рођенога.  
За Ђурђем је косу одрезала,  
За ђевером лице изгрдила,  
А за братом очи извадила.  
Косу реже, коса опет расте;  
Лице грди, а лице израста;  
Али очи не могу израсти,  
Нити срце за братом рођеним.

Добар дан вам желим!

Данас ћемо вежбати читање,да видимо како сте то научили.

Послала сам вам текст песме.Вежбаћемо технике правилног читања,разумевање садржине текста.

ПРОЧИТАЈТЕ ПАЖЉИВО ТЕКСТ ВИШЕ ПУТА!

Ако има непознатих речи,осим ове коју ћу вам навести,ви слободно питајте:

-ђевер/девер/мужевљев брат

Видите да нема потписаног аутора текста што нам говори да је ово народна песма.О њима смо говорили на претходним часовима па се тога и присетите.

-Како вам се допала песма?

-О коме се говори у песми?

-За ким је жена највише жалила?

Док сте на интернету искористите га паметно и прочитајте неки поучни текст.